उनको घर नजिकै एउटा सानो छाउ घर रहेछ । ‘म ५ फिटको सानो मान्छेको पनि झन्डै काँधसम्म मात्र आउने त्यो छाउघरमा महिलाहरू अझै ५–७ दिनसम्म बस्छन् ।’ मैले मनमनै सोचेकी थिएँ–‘महिनावारी हुँदा घरभित्र बस्न पाउनुपर्छ भनेर छाउपडी प्रथाविरुद्ध हामीले कति वडा र गाउँमा कार्यक्रम पनि चलायौं । केही ठाउँ र वडाहरू त छाउपडी गोठबाट मुक्त पनि भैसकेका छन् भनिन्छ तर त्यो त कागजमा मात्र हो, व्यवहार यस्तै छ’ महिला विकास कार्यक्रममा कार्यरत पूर्णले उदासीपूर्वक भनिन् ।
